وسنتناول منزل سكني بسيط
مرحله ما قبل التنفيذ.
1-وهي زياره المهندس المعماري للموقع وعمل رسم كروكي له.
حيث يحدد ابعاد قطعه الارض وما يحدها من جوانب من حيث كونه جار او شارع .
وتحديد الجهه القبليه والبحريه للمنشا.
2- يقوم المهندس المعماري بناء علي المعلومات التي جمعها برسم المنشا مع مراعاه اخذ راي المالك في الرسومات لانه في الاول والاخر هو صاحب الشان.
ملاحظات مهمه.
ليه بنحدد الجهه البحريه ؟
عشان مينفعش احط الحمام والمطبخ فيها لانها هتسبب رائحه كريهه بالشقه لذلك يفضل وضعهم في الجهه القبليه.
اما البحري يوضع به الغرف او الاستقبال.
يفضل عزل الاستقبال عن باقي اجزاء الشقه بعمل طرقه توزيع.
يفضل ايضا في المعماري عمل منور خلف السلم وبين الحمام والمطبخ وعند الغرف التي ليس لها اناره طبيعيه وذلك للتهويه.
يفضل ان يكون اتجاه دوران السلم عكس عقارب الساعه
بعد ذلك يقوم المعماري برسم اللوح المعماري وارسالها للمكتب الاستشاري او مهندسين التصميم
يسلم المهندس المعمري الرسومات للمكتب الهندسي
وياتي دور مهندس التربه الذي يقوم بعمل جسات للتربه
تعالي نتعرف يعني ايه جسه وليه بنعمل تقرير للجسه
الجسه بالعميه كدا اني باخد عينات من التربه واعمل عليها اختبارات عشان اشوف قدره تحملها وهنشوف يعني ايه برده الكلام ده.
بص يا سيدي
لو والله تقرير الجسه طلع حلوا يبقي خير وبركه نتوكل علي الله ونبدا التنفيذ.
طب لو طلع وحش
نطر نعمل احلال وحجات تانيه حسب التقرير
فالتقرير بتاع الجسه بيحدد قدره تحمل التربه للمنشا اللي عليها وعن طريقه نقدر نحدد نوع الاساسات المستخدمه.
زي ما احنا عارفين ان الاجهاد= وزن المنشا / مساحه
فنقسم الاجهاد علي B/Cونشوف الرقم اللي هيطلع لو كان اقل من 0.67 يبقي نستخدم قواعد
طب لو كان الرقم محصور بين 0.67 و 1.0 اذا نستخدم لبشه ومتقلقوش هنتعرف علي كل نوع باذن الله.
طب لو كان اكبر من 1.0 يبقي نستخدم خوازيق.
يجي دور المكتب الاستشاري ياخد تقرير الجسه ويحدد نوع الاساسات
في حاجه كنت عايز اقولها قبل ما نبدا في التعرف علي القواعد والاساسات
المفروض في شويه اختبارات نعملها ع المواد اللي هنستخدمها في التنفيذ وطبعا ذي ما احنا عارفين ان الكلام ده مش بيحصل الا في الشركات العملاقه والاجنبيه اي هيا الاختبارات دي
نشوف كدا
1- اختبار الشد.
2-اختبار الضغط.
3-اختبار التقوس bending
4-اختبارstatic shear وده نوعين هما (direct (shear&torsion
5- اختبار الصلاده.
>>>>>>>>>>>>>>>>>>>
والان احبتي في الله ده دورنا بقا
خلاص جه دور المهندس التنفيذي
اذاي ؟
بصوا انت بصفتك مهندس تنفيذي هتستلم الموقع وتخلي المقاول يساوي الارضيه
ونبدا بعمل حدود حول المنشا وبنعمل حاجه اسمها خنزيره ليه عشان اوقع المحاور عليها وتساعدني في شد الخيطان كمان بنظف الارضيه
يجي دلوقتي عمليه الحفر اهم حاجه في الحفر
1- يكون منسوب جميع القواعد واحد وده بحققوا عن طريق ميزان المياه .
2- اتاكد من راسيه جوانب الحفر وده بمجرد النظر او بميزان الزمبه.
3- اتاكد من نزح المياه اللي ممكن ترشح في الحفر.
4- ابعد الردم الناتج من الحفر قدر الامكان عن الموقع ليه اقولكم انا ليه
عشان يبقي في قدام الموقع مكان واسع لتشوين المواد والخلط وعشان المقاول يعرف ينزل الخشب
5- الحفر بالمقاسات الموجوده في اللوحه مش من دماغنا.
6- سند جوانب الحفر اذا كانت هشه بالواح بونطي.
طب عايزين بقي نقيس كميه الحفر عشان المقاول يحاسب العمال اللي حفروا بنكعب الحفر
اذاي
نضرب العرض* اطول * الارتفاع *عدد القواعد اللي لها نفس الابعاد
وبعد كدا نجمعهم يطلعلنا كميه الحفر بالمتر المكعب
<<<<<<<<<<<<<<<<<<<<<<<<<<<<<<<<<<<<
والان تعالوا سويا نتعرف علي كيفيه تنفيذ اعمال النجاره والحداده والصبه كمان للقواعد بس خلو بالكم معايا وافهموا الكلام كويس.
اولا النجاره
بص يا سيدي بعد ما النجار بيعمل الخنزيره .
بيروح شادد خيطان بالابعاد اللي في اللوحه ويدق مسمار ع الخنزيره عشان اعلم بس مكان المحور عشان لو شلت الخيطان اعرف ارجعلها تاني
هيبدا النجار بعمل صندوق من الخشب بابعاد القاعده العاديه و.
بعد كدا نصب العاديه
طب اذاي بمعني ايه كميه الخرسانه اقولكم انا
1م3 زلط +0.5م3 رمل+ 250كجم اسمنت =1.5م3 خرسانه عاديه طبعا مننساش المياه 160 لتر
2 برويطه زلط + 1 برويطه رمل + المفروض نصف شيكاره اسمنت بس تجاوزا خليها شيكاره
ابسطهالكم
يعني نحط في كل قلبه للخلاطه
5 مقاطف زلط + 3 مقاطف رمل + نصف شيكاره اسمنت + طبعا المياه
اتاكد منين ان الخلطه كويسه طبعا متكونش سايبه زي البلوظه ومتكنش متماسكه زي الجبس لكن تبقي متوسطه التماسك ولو كانت القاعده بترشح مياه اثناء الصب يبقي نقلل كميه المياه ده شي بديهي.
بعد الصب.
طبعا سمك العاديه بيكون 40 سم او حسب الرسومات.
بعد ما نخلص العاديه يجي دور المسلحه ودي شغلانه لوحدها .
في نوعين من المسلحه
1- كبس يعي نصب القاعده مكان الحفر من غير نجاره
2- صندقه القواعد يعني نعمل صندوق من الخشب ونصب القاعده فيه ويفضل ان تكون ابعاد العاديه اكبر من ابعاد المسلحه وذلك لتوزيع الاجهاد بانتظام.
في انواع للقواعد بصفه عامه.
1- قواعد منفصله وده معناه ان لكل عمود قاعدته الخاصه بيه.
2- قاعده مشتركه يعني ممكن قاعدتين ادمجهم في بعض وده في حاله لو العمودين قريبين من بعض.
3-قواعد شريطيه. اكثر من قاعده كتصلين ببعض علي هيئه شريط مستقبم.
4-شدادات ودي بتيقي عند الجار عشان bending .وهنتعرض لها في وقتها.
تسليح القواعد بيكون مبين في الرسومات نظام تبادلي سيخ علي حرف L وقطر السيخ محدد في اللوحه وعددهم بس اهم حاجه تثبيت القاعده كويس.
5- احافظ علي اني اعمل cover او غطا بسمك 5 سم وذلك للمحافظه علي حديد التسليح.
نثبت بعد كدا اشاير الاعمده وده اهم شي.
خلي بالك............
1- يجب استخدام زلط فولي اللي هو حبيته صغيره او السن ليه لتماسكه مع الخرسانه وتوزيعه بانتظام.
2- يجب غسل الزلط قبل استخدامه
3- يجب استخدام اسمنت سي ووتر في حاله الرشح المستمر للمياه او لو مجاورين للبحر
4- يجب استخدام رمل خالي من الاتربه واي مواد غريبه.
5- يجب استخدام زلط تدرجه الحبيبي كويس واهم حاجه خالي من الاتربه.
6- يجب استخدام المياه النظفه المستخدمه للشرب
7- يجب استخدام اسمنت لم يمر علي تاريخ انتاجه اكثر من 60 يوم .
8- يجب استخدام حديد خالي من الصدا ده مش يفضل ده لازم كل اللي قلناه يحصل.
9- يجب المسلحه تقريبا 60 سم او حسب التصميم .
الخرسانه المسلحه عباره عن
0.8 م3 زلط + 0.4 م3 رمل + 350 كجم اس